als_Latn dik_Latn sag_Latn
30.04.2009, - E Enjte
Përfundoi aktiviteti ”Java e Arsimit për të Gjithë”
"Java e arsimit për të gjithë" është një fushatë botërore e shpallur nga UNESKO.
Qëllimi i kësaj fushate është promovimi i arsimit si e drejtë fundamentale e njeriut ku mobilizohet publiku i gjerë për të shtuar ndikimin mbi qeveritë dhe bashkësinë ndërkombëtare që të përmbushin premtimin, për të siguruar arsim të obliguar dhe të lirë për të gjithë, në veçanti për fëmijët, gratë dhe grupet e pa favorizuara. Kjo javë tashmë organizohet nga mbi 180 vende të botës ku organizohen aktivitete të ndryshme me qëllim të promovimit të së drejtës për arsim.
Për shënimin e Javës së Arsimit për të Gjithë, aktivitetet filluan të hënë me 27 prill 2009, ndërkaq përfunduan sot. Gjatë kësaj jave Ministria e Arsimit, e Shkencës dhe e Teknologjisë ka organizuar një sërë aktivitetesh duke përfshirë të gjitha komunat e Kosovës.
Duke marrë pjesë në aktivitetin përmbyllës të: "Java e Arsimit për të Gjithë " që u zhvillua në sh.f. "Naim Frashri" të Prishtinës, zëvendës ministri i arsimit, Agim Hyseni, përgëzoi nxënësit e kësaj shkolle dhe njësinë për të drejtat e njeriut në MASHT për suksesin, kontributin, kreativitetin e treguar gjatë kësaj jave këtu dhe në të gjitha mjediset shkollore të Republikës së Kosovës ku u zhvillua ky aktivitet.
Me këtë rast zëvendës ministri i arsimit Agim Hyseni mes tjerash tha se, MASHT angazhohet në vazhdimësi për gjithëpërfshirje dhe realizimin e të drejtës për arsim, gjithpërfshrje që nënkupton të kemi qasje te barabartë, te krijojmë kushte të barabarta për arsim dhe edukim cilësorë të të gjithëve pa përjashtim. Konsiderojmë se mësimi i integruar dhe inkluziv janë dy nga vlerat madhore të sistemit tonë arsimorë dhe në këtë aspekt do ta çmonim shumë këtë synim tonin të përbashkët për aq sa do të zhvillonim edhe më tutje kreativitetin suksesin dhe kontributin tuaj. Zëvendës ministri Hyseni ka uruar nxënësit e sh.f." Naim Frashëri " të Prishtinës, dhe të shkollave tjera të Kosovës për suksese të mira në të ardhmen.
Njësia për të Drejtat e Njeriut në MASHT, u ka sugjeruar të gjitha drejtorive komunale të arsimit që të gjitha shkollat të shënojnë këtë javë duke organizuar ekspozita me punime artistike dhe ese me temën që mbanë java: "Shkrim-leximi për të rijnë e të rritur dhe arsimimi gjatë gjithë jetës". Ndërkaq, në gjashtë shkolla të gjashtë komunave të Kosovës janë mbajtur aktivitete shtesë. Në këtë aktivitet është prezantuar para nxënësve shfaqja me temën "Të gjithë të ndryshëm por të barabartë", e përgatitur nga organizata ARTPOLIS. Shfaqja ka trajtuar temën e gjithë përfshirjes në arsimi që njëherit është edhe qëllimi kryesor i kësaj jave.
Ndryshe, zyrtarë të lartë të MASHT, dhe njësia për të drejtat e njeriut, në koordinim të znj Merita Jonuzi dhe znj Mimoza Hasani kanë hartuar agjendën për të gjitha aktivitetet që u zhvilluan këtyre ditëve në Kosovë. Ata njëherësh morën pjesë aktive në shënimin e kësaj ngjarjeje në disa qendra të Kosovës dukë përçuar mesazhin e institucionit më të lartë arsimor të vendit se angazhohet me përkushtim që të krijojë ambient të përshtatshëm dhe kushte për gjithëpërfshirje në arsim, për të përmbushur kështu njërën nga të drejtat më elementare të njeriut.
Kosova përkatësisht MASHT-i që nga viti 2005 ka organizuar aktivitetet të ndryshme në përputhje me qëllimin e kësaj fushateje", tha në përmbylljen e javës Koordinatorja e Njësisë për të Drejtat e Njeriut në MASHT, Merita Jonuzi.
Në përmbyllje të kësaj fushate ishin të pranishëm edhe Alush Istogu, u.d. sekretar i përhershëm i MASHT dhe z. Nehat Mustafa, këshilltar i ministrit.
Në programin final, nxënësja Shpresa Rama, nga Vushtrria lexoi para të pranishmëve esenë e përgatitur me temën e javës, më pas u prezantua shfaqja dhe në fund u mbajt një debat i organizuar për nxënësit, debati u realizua me aktorët e shfaqjes.
Aktivitetet e mbajtura janë mbështetur nga MASHT dhe UNICEF.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn